Nel añu 718 produzse la coronación de don Pelayu cumu rei de los astures (Asturorum Rex), antecesor del Reinu de  Llión. La coronación de don Pelayu nun puede pescanciase cumu continuación de los godos, sinón más bien cumu monarca elexíu pulos astures, anque la participación goda nestos y posteriores enfrentamientos escontra los musulmanes ye más que probable. Durantel reináu dAlfonsu II el Castu y cul sofitu del sou sobrin, Bernardu del Carpiu, tómanse Zamora y Salamanca. La capital trasladase a Uviéu y la importancia de la nueva entidá llïonesa va ganandu pesu.